અનેક દેશમાં આવી દવાઓના નામ મોટા અક્ષરે છાપવાની સ્પષ્ટ જોગવાઈ છે. તો કેટલાંક દેશમાં એવી જોગવાઈ કરવામાં આવી છે કે જેના કારણે જાહેરક્ષેત્રમાં ટ્રેડમાર્કના ઉપયોગ પર પ્રતિબંધ આવી ગયો છે. વિશ્વ આરોગ્ય સંગઠનની ૪૬મી વિશ્વ સ્વાસ્થ્ય સભાના પ્રસ્તાવ ૪૬.૧૯ મુજબ પણ લગભગ તમામ દવાઓને જેનરિક નામથી ઓળખવા અને વેચવાની વાત કરવામાં આવી હતી. પંરતુ દુઃખની વાત છે કે તેનો અમલ હજુ પૂરેપૂરો થઈ શક્યો નથી.